Frederick (priñs Kembre)
Friedrich Ludwig von Hannover, pe Frederick, priñs Kembre, pe Frederick, Prince of Wales e saozneg (1707-1751), a oa ur priñs eus Rouantelezh Hannover deuet da vout priñs pennhêr Bro-Saoz.

E vuhez
Mab henañ George II, roue Breizh-Veur, e oa, ha dre-se eo e oa priñs pennhêr. Tad e oa da George III. 

Dont a reas da Vro-Saoz pa voe bet anvet e dad da roue, tra ma voe-eñ anvet da Priñs Kembre. Hogen dre ma varvas a-raok e dad ne renas ket, hag e vab an hini a reas en e lec'h, eus 1760 da 1820.

Mab henañ George II ha Caroline von Brandenburg-Ansbach e oa. Dizemglev a oa etrezañ hag e dad. Bec'h a savas etrezo da zeiz e eured dirak an holl. Er bloaz goude e voe kaset kuit an daou bried eus al lez. Diwar neuze e vodas en-dro dezhañ enebourien politikerezh ar roue.

Dimeziñ
Dimeziñ a reas da Augusta von Sachsen-Gotha

E vugale

Priñsed Kembre
Tiegezh Hannover
Priñsed Breizh-Veur
Ganedigezhioù 1707
Marvioù 1751